वोल्टा नदी

वोल्टा नदी पश्चिमी अफ़्रीका में बहने वाली एक नदी है। यह बुर्कीना फ़ासो देश में आरम्भ होती है, जहाँ इसकी तीन उपनदियाँ - श्वेत वोल्टा, लाल वोल्टा और काली वोल्टा - अलग-अलग चलती हैं। यह तीनो फिर घाना देश में प्रवेश करती हैं, जहाँ पहले श्वेत और लाल वोल्टा का संगम होता है और फिर काली वोल्टा इस नदी में मिलती है। आगे चलकर इसका पानी एक झील बनाता है, जिसका नाम वोल्टा झील है। वोल्टा नदी पर लगे आकोसोम्बो बांध द्वारा बनी यह झील विश्व की सबसे बड़ी कृत्रिम झील है और इसका क्षेत्रफल लगभग 8,502 वर्ग किमी है (तुलना के लिए यह भारत के सिक्किम राज्य से बड़ा है)। इस बांध से जलविद्युत बनाई जाती है।"Ghana - Culture Smart!: The Essential Guide to Customs & Culture," Ian Utley, Bravo Limited, 2010, ISBN 9781857336047 झील से दक्षिण में उभरकर यह गिनी की खाड़ी में विलय हो जाती है जो अटलांटिक महासागर की एक खाड़ी है।"Lakes of the Warm Belt," Colette Serruya and Utsa Pollingher, Cambridge University Press, 1983, ISBN 9780521233576

 इन्हें भी देखें 
 वोल्टा झील
 गिनी की खाड़ी

 सन्दर्भ 

*
श्रेणी:घाना की नदियाँ
श्रेणी:बुर्कीना फ़ासो की नदियाँ
श्रेणी:गिनी की खाड़ी